Den tidligere AaB'er, Rade Prica, er på vej mod et comeback i dansk fodbold. Denne gang trækker han dog ikke i den stribede trøje, men drager sandsynligvis over til "løverne" i København

Ifølge ekstrabladet.dk kommer et skifte snart i stand for den svenske fodboldspiller. Rade Prica skiftede fra AaB til Sunderland ved årsskiftet, men nu vil FCK altså hente spilleren til Danmark igen. Ifølge Ekstra Bladets oplysninger er FCK-toppen meget tæt på at nå til enighed med Sunderland om en transfer, der betyder, at den engelske Premier League-klub får 20 millioner kroner for den 28-årige svenske landsholdsspiller. Rade Pricas agent, Roger Ljung, har dog ingen kommentarer til Ekstrabladet.